OzLabs/hebrew-wiki-articles huggingface dataset:
אולימפיאדת המדע הבין-לאומית לנוער

מדליית כסף מהאולימפיאדה של שנת 2007
אולימפיאדת המדע הבין-לאומית לנוער (באנגלית: The International Junior Science Olympiad, בראשי תיבות: IJSO) היא תחרות מדע שנתית לתלמידים עד גיל 15 (עד תאריך 31 בדצמבר של השנה שבה מתקיימת התחרות).

== תחומי האולימפיאדה ומטרותיה ==
זוהי אחת מהאולימפיאדות הבינלאומיות למדע והתחרות הבינלאומית היחידה המכסה את תחומי הפיזיקה, הכימיה והביולוגיה בו זמנית. האולימפיאדה נועדה לקדם עניין במדע בקרב תלמידי בתי הספר, וחשיפתם לפתרון בעיות, חשיבה ביקורתית וניסויים. במהלך השנים, האולימפיאדה שואפת להשפיע לטובה על חינוך מדעי ומתמטיקה ברמת בית הספר.

מטרה חשובה של האולימפיאדות לצעירים היא להתנסות בתרבויות שונות ולחולל אינטראקציות בין תלמידים מרחבי העולם. לפיכך, יש לאולימפיאדות פוטנציאל לקדם שלום והבנה עולמיים. נכון לשנת 2019, יש 95 מדינות חברות.<ref>IJSO, [http://www.ijsoweb.org/qna/ijso_statutes_08112019.pdf IJSO Statutes].</ref>

== היסטוריה ==
אירוע האולימפיאדה הראשון נערך בג'קרטה, אינדונזיה בשנת 2004 והשתתפו בו 31 קבוצות. נכון לשנת 2018, משתתפות כ-50 מדינות חברות בכל שנה באולימפיאדה המתקיימת במדינה מארחת. המדינות המשתתפות שולחות משלחות של שלושה עד שישה תלמידים לתחרות ובנוסף אחד עד שלושה מדריכים ומשקיפים.<ref>IJSO, Home, [http://www.ijsoweb.org/about-ijso About IJSO].</ref>

== השתתפות ישראל בתחרות ==
בשנת 2022 השתתפה ישראל לראשונה באולימפיאדה וכל ששת חברי הנבחרת זכו במדליות: 4 במדליית כסף ו-2 במדליית ארד.

== תהליך התחרות ==
התחרות מחולקת לשלושה מבחנים שכל אחד מהם נמשך בין שלוש לארבע שעות. החלק התאורטי מורכב משני מבחנים: שאלון רב-בחירה המורכב מ-30 שאלות, ומבחן תאורטי. החלק המעשי מורכב משלוש בחינות מעבדה, אחת לכל תחום. המבחנים נועדו לתת מענה להבנת התלמידים את המושגים, וביכולתם ליישם מושגים על המצבים המתוארים במבחנים.

== רשימת המדינות המארחות ==
להלן רשימת המדינות והערים המארחות את התחרויות (בסוגריים מדינות משקיפות):<ref>IJSO, Home, [http://www.ijsoweb.org/participating-countries Participating Countries].</ref>
{| class="wikitable sortable"
|-
! מספר !! שנה !! מדינה !! עיר || מס' קבוצות
|-
| 1 || 2004 || || ג'קרטה || 31(1)
|-
| 2 || 2005 || || יוגיאקרטה || 33
|-
| 3 || 2006 || || סאו פאולו || 30
|-
| 4 || 2007 || || טאיפיי || 36(2)
|-
| 5 || 2008 || || צ'נגוון || 44(6)
|-
| 6 || 2009 || || באקו || 46(3)
|-
| 7 || 2010 || || אבוג'ה || 33(2)
|-
| 8 || 2011 || || דרבן || 41
|-
| 9 || 2012 || || טהראן || 30
|-
| 10 || 2013 || || פונה || 37(4)
|-
| 11 || 2014 || || מנדוסה || 30
|-
| 12 || 2015 || || דאיגו || 43(1)
|-
| 13 || 2016 || || באלי || 47(2)
|-
| 14 || 2017 || || ניימכן || 48(3)
|-
| 15 || 2018 || || גאבורון || 45(2)
|-
| 16 || 2019 || || דוחה || 67
|-style="background:#FCC"
| 17 || 2020 || || פרנקפורט || עקב מגפת הקורונה, התחרות בוטלה
|-
| 18 || 2021 || || דובאי || 49
|-
| 19 || 2022 || || בוגוטה ||203 משתתפים מ־39 מדינות
|-
| 20 || 2023 || || ||
|-
| 21 || 2024 || || ||
|-
| 22 || 2025 || || ||
|}

== ראו גם ==
* אולימפיאדת הביולוגיה הבינלאומית
* אולימפיאדת הכימיה הבינלאומית
* האולימפיאדה הבינלאומית במדעי המחשב
* אולימפיאדת המתמטיקה הבינלאומית
* אולימפיאדת הפיזיקה הבינלאומית
* נבחרות ישראל במדעים

== קישורים חיצוניים ==

* 

== הערות שוליים ==

קטגוריה:אולימפיאדת הנוער
קטגוריה:אולימפיאדות מדע
מנזר זאווארא

מנזר "זאוורה" או "זאווארא" (בערבית: حعر "الزّوارا" للرّاهبات الكرمايّات), המוכר גם בשם מנזר הנזירות הכרמליתיות הישן או "בית האבן" בבית החולים רמב"ם), הוא מבנה הנמצא ברחוב העלייה השנייה 8 בשכונת בת גלים בחיפה, והיה בעבר מנזר, וכיום משמש למשרדים בבית החולים רמב"ם.

== פירוש השם ==
השם "א-זאווארא" נגזר מהמילה זיארה (בערבית: زِيارة), שפירושה "מקום עולי הרגל".<ref name=":0"></ref>

== היסטוריה ==
הקרקע<ref></ref> עליה עומד מנזר "זאווארא" נרכשה בשנת 1882 על ידי זוג אחיות ממנזר "כרמל" באקולי הסמוכה לליון, במקום שבו הייתה בעבר העיירה "חיפה אל-עתיקה" (חיפה העתיקה).<ref name=":03"></ref>

בשנת 1882 תכננה את המבנה האדריכלית הצרפתייה, מרי דה סקרהקר. אולם התחלת הבנייה התעכבה במשך שש שנים התעכבה בשל ביורוקרטיה מצד הממשל העות'מאני, שעיכב את מתן רישיון הבנייה למנזר. לדברי ד"ר צבי בן-ישי, היה זה הפטריארך הארמני מירושלים שתיווך בין הנזירות לבין השלטון.<ref name=":12" />

בשנת 1888 החלה בניית מבנה לנזירות הכרמליתיות המשתייכות למסדר תרזה מאבילה, שהוקם בשנת 1568 בספרד.<ref name=":03" /> הבנייה הושלמה בשנת 1894. המבנה כולו עשוי רק אבנים, ללא מוטות ברזל.<ref name=":12" /> המבנה כלל שלושה נדבכים: מרתף לאיגום מים שתקרתו נתמכת בקשתות אבן גדולות, קומת קרקע לחדרי אכילה, חדר לביקור אורחים וקתדרלה לצורכי תפילה. בקומה העליונה היו חדרי הנזירות, חדר ה"דיבור" (פרלור) ומרפסות.<ref name=":03" />

המבנה כולו ערוך סביב חצר פנימית וסטואה, כנהוג במבנים מהתקופה הביזנטית ואילך,<ref name=":03" /><ref></ref> וסביבו ניטע גן על שטח של 30 דונם.<ref name=":12" />

הנזירות, שהגיעו בשנת 1892, גורשו מן הארץ בשנת 1914 עם פרוץ מלחמת העולם הראשונה. באותה התקופה שימש המנזר את הצבא העות'מאני כבית חולים צבאי. לאחר המלחמה, שבו הנזירות למנזר ב-1919 ושהו בו עד שנת 1933, עת העתיקו את מקומן למנזר "גבירתנו שעל הכרמל" ברחוב טשרניחובסקי 2 בכרמל צרפתי, לאור בניית הנמל ובית החולים הממשלתי.

בשנת 1934 תכננה ממשלת המנדט הבריטי להפוך את המנזר לבית חולים, אך התוכנית נזנחה ובית החולים החדש נבנה בסמוך, אולם אוסטין הריסון, מנהל מחלקת העבודות הציבוריות של המנדט הבריטי בארץ ישראל, התנגד להסבת המבנה לבית חולים.<ref name=":12" />

בשנים שלאחר מכן פעל במבנה בית ספר לאחיות שליד בית החולים רמב"ם.<ref name=":03" />

במלחמת העצמאות פונו למנזר ילדי קיבוץ גשר ושהו בו למעלה משנה.

כיום משמש המבנה למשרדים של בית החולים רמב"ם. המרתף משמש כארכיון לאחסון מסמכים ובחצר הפנימית נותרו שני עצים שניטעו עוד עם הקמת המנזר.<ref name=":12" />

== הערות שוליים ==

קטגוריה:חיפה: מבנים לשימור
קטגוריה:חיפה: כנסיות ומנזרים
קטגוריה:רמב"ם - הקריה הרפואית לבריאות האדם
קטגוריה:בת גלים
שטר (להקה)

שטר היא להקת ראפ רוק ישראלית-אמריקאית, שמקורה בבית שמש.

הלהקה הוקמה בשנת 2006 על ידי הראפר הישראלי-אמריקאי אורי מוראי והגיטריסט הישראלי-אנגלי בנימין אדם .

== היסטוריה ==
מקימי הלהקה אורי מוראי ובנימין אדם נפגשו בישיבת אש התורה בירושלים, לאחר שנהלו חיים לא דתיים ברובם. השניים החלו ליצור יחד מוזיקה, ובסופו של דבר הקימו את הלהקה בשנת 2006.

במאי 2010 הוציאה הלהקה את אלבום הבכורה "Infinity", שהופק על ידי חברת התקליטים הישראלית התו השמיני. שנה לאחר מכן, חתמה הלהקה גם בחברת Shemspeed, שהפיצה מחדש את האלבום ב-5 במרץ 2012 בארצות הברית. באותה השנה, הוציאה הלהקה את המיני-אלבום "Boss EP".

בשנת 2016 השתתפה הלהקה בעונה השלישית של תוכנית הריאלטי "הכוכב הבא לאירוויזיון"<ref></ref>, והגיעו למקום התשיעי.

== חברי ההרכב ==
* אורי מוראי - ראפ
* בנימין אדם - גיטרה, פזמונאות, הפקה מוזיקלית
* דן יצחק - קולות
* אבי סומרס - גיטרה בס
* צבי סולומונס - תופים

=== חברים לשעבר ===
* אלכס לופז-דיאס - גיטרה בס
* דויד אפשטיין - תופים

== דיסקוגרפיה ==
=== אלבומים ===
* Infinity (2010, אלבום)
* Boss EP (2012, מיני-אלבום)

=== סינגלים ===
*BOSS - סינגל-קליפ בסגנון היפ-הופ, פופ וטכנו<ref></ref>. יצא בנובמבר 2012.
*gone again - סינגל בסגנון היפ-הופ<ref></ref>. יצא בפברואר 2013.
*מעוז צור - סינגל-קליפ לחג החנוכה<ref></ref>. יצא בדצמבר 2016.
*אחד מי יודע - סינגל-קליפ לחג הפסח<ref></ref>. יצא באפריל 2017.
*מאורת הארנבת - סינגל בו מתארח הראפר ניסים בלאק<ref></ref>. יצא ביולי 2019.

== קישורים חיצוניים ==
* 

== הערות שוליים ==

קטגוריה:להקות היפ הופ ישראליות
קטגוריה:להקות רוק ישראליות
קטגוריה:מתמודדי הכוכב הבא
בית און

בֵּית אָוֶן, הייתה יישוב מקראי בנחלת שבט בנימין. העיר נזכרת בספר יהושע בתיאור כיבוש הארץ והתנחלות השבטים. ובסיפור אודות מלחמות שאול בפלשתים.

==זיהוי המקום==
בית און המקראית ממוקמת מזרחית לבית אל ליד העיר המקראית העי. אולברייט טוען שיש לזהות את בית און עם העיר ברקא בקרבת העיר מכמש. אחרים מזהים את א תל בקרבת בית אל. מהכתוב ב: , נראה כי בית און שימשה כאתר הפולחן של העיר בית אל ובית און הוא שמה הקודם של בית אל.

ההגייה "בֵּית אָוֶן" שמה ללעג את השם בית און. למקור השם "בֵּית אָוֶן" רומז בדבריו הושע הנביא. בדבריו על יעקב אשר "בַּבֶּטֶן עָקַב אֶת אָחִיו וּבְאוֹנוֹ שָׂרָה אֶת אֱלֹהִים" הושע לועג לבית אל כאשר הוא משתמש בכינוי "בֵּית אָוֶן": "אִם זֹנֶה אַתָּה יִשְׂרָאֵל אַל יֶאְשַׁם יְהוּדָה וְאַל תָּבֹאוּ הַגִּלְגָּל וְאַל תַּעֲלוּ בֵּית אָוֶן וְאַל תִּשָּׁבְעוּ חַי ה' ".

==קישורים חיצוניים==
* 

==הערות שוליים==

קטגוריה:יישובי המקרא
קטגוריה:נחלת שבט בנימין
קטגוריה:אתרים בספר יהושע
קטגוריה:אתרי המקרא
מנסור שאה, סולטאן מלאקה

מָנְסוּר שָאָה אִיבְּן אֵל-מָרְהוּם סוּלְטָאן מֻטְ'פָר שָאָה (נפטר ב-1477) היה סולטאן מלאקה השישי, וירש את מט'פר שאה. הוא שלט במלאקה בין השנים 1459–1477. תקופתו נחשבת לתקופת תור הזהב כשמדינות רבות באזור וכן בחצי האי המלאי, סומטרה ובורנאו היו למדינות חסות של הסולטנות.

== התרחבות מלאקה ==
בתקופת שלטונו הוביל מנסור שאה תהליך של התרחבות האימפריה, וכאמור מדינות רבות באזור הפכו למדינות חסות של הסולטנות בראשותו, ובהן סלנגור, ברנאם, קמפאר, סיאק, מנג'ונג, סינגפור, רופאט ובינטאן. מנסור שאה דחף גם להתקפה על ממלכת פהאנג העתיקה בהובלת טון פראק, הבנדהארה של מלאקה במטרה להגן על חופה המזרחי של מלאקה.

== בריתות נישואים ==
מנסור שאה השתמש גם בבריתות נישואים במטרה לקדם את מטרותיו האסטרטגיות ולחזק את שליטת הסולטנות שלו על הממלכות אותן כבש. כך למשל בתו התחתנה עם מלך סיאק. בריתות אלו סייעו גם בהפצת האסלאם ברחבי דרום מזרח-אסיה.

לפי ההיסטוריון הפורטוגזי טומה פירס, הנסיכה האנג לי פו, בתו של הקיסר הסיני הזה משושלת מינג התחתנה בשם משפחתה עם מנסור שאה. עם זאת, מדובר בתעלומה עד ימינו, מאחר שלא ידוע על הנסיכה דבר ולא קיים תיעוד שלה בדברי ימי שושלת מינג. כמו כן לא סביר שמנסור שאה התחתן עם בתו של הקיסר הסיני הזה, שעה שהקיסר כבר נפטר והקיסר צאנג טונג (明英宗) שלט בסין.

מלבד הנסיכה האנג לי פו, ידוע על נסיכות נוספות ממדינות שכבשה מלאקה ושנישאו למנסור שאה.

== כלכלה ==
מנסור שאה הפחית בתקופתו את המיסים על המסחר, דבר שהעלה את כמות הסוחרים שהיו מעוניינים לעבוד בסולטנות. מערכת המס עודדה גם סוחרים מחצי האי ערב ותת-היבשת ההודית על ידי שיעור מס של 6% ומס של 3% על סחורות מדרום-מזרח אסיה. לעומתם, סוחרים מסין, יפן וג'אווה לא התבקשו לשלם מיסים כלל.

== אמונה דתית ==
מנסור שאה, שהאמין באסלאם סוני ואף למד סופיות בעצמו, העניק מלגות ללימודי אסלאם. כמו כן הוא הורה על תרגום כתבי הקודש המוסלמיים למלאית, ונהג להתייעץ עם מלומדים מוסלמים.

== קישורים חיצוניים ==
* 

קטגוריה:סולטנות מלאקה
קטגוריה:סולטאנים מלזים
קטגוריה:מלזיה: היסטוריה
קטגוריה:נפטרים ב-1477
גאווה ודעה קדומה (סדרה, 1958)

גאווה ודעה קדומה (באנגלית: Pride and Prejudice) היא סדרת טלוויזיה בריטית משנת 1958, עיבוד לרומן באותו שם מאת ג'יין אוסטן שיצא לאור בשנת 1813. בסדרה משחקים אלן באדל, פמלה בינס, ג'יין דאונס, סוזן ליאל גרנט, מריאן ספנסר, ויוויאן מרטין, יו סינקלר, ויליאם סקווייר, ג'ואן קרול, ג'ון אלווין, קולין ג'יבונס, ברברה ניו וגרטה ווטסון. הופקו שישה פרקים באורך של חצי שעה, ושודרו בשידור חי (כך היה נהוג בשידורי דרמה של ה-BBC באותה עת). הפרקים צולמו עבור השידורים בארצות אחרות. כל הפרקים נחשבים לאבודים. התסריט נכתב בידי סדריק ווליס, והמפיקה הייתה ברברה בורנהם.

==צוות השחקנים==
* ג'יין דאונס – אליזבת בנט
* אלן באדל – מר דארסי
* פמלה בינס – מרי בנט
* סוזן ליאן גרנט – ג'יין בנט
* מריאן ספנסר – גברת בנט
* ויוויאן מרטין – לידיה בנט
* יו סינקלר – מר בנט
* ויליאם סקווייר – מר בינגלי
* ג'ואן קרול – גברת גרדינר
* ג'ין אלווין – משרתת
* קולין ג'יבונס – מר ויקהאם
* ברברה ניו – שארלוט לוקאס
* גרטה ווטסון – קרוליין בינגלי
* המילטון דייס – מר גרדינר
* ג'ק מיי – מר קולינס
* פיליס נילסון-טרי – ליידי קתרין דה ברג
* רוברט קרוסדון – קולונל פיצוויליאם
* גרמי גידט – קפטן דני
* הייזל יוז – ליידי לוקאס
* מדולין תומאס – מרת ריינולדס

==קבלה==
הסדרה שודרה בערוץ ABC באוסטרליה. מבקר במגזין "The Australian Women's Weekly" כינה אותה "מענגת", ושיבח את הופעתם של ג'יין דאונס ואלן באדל. תמונה מהסדרה פורסמה בגיליון קודם של המגזין.

==קישורים חיצוניים==

==הערות שוליים==

קטגוריה:סרטים לפי ספרי ג'יין אוסטן
קטגוריה:סדרות טלוויזיה בריטיות שעלו לשידור בשנות ה-1950
טרנינג פוינט (2009)

{| class="wikitable" align="left"
|-
! colspan="3" align="center" | טרנינג פוינט (2009)
|-
! colspan="3" align="center" <small>הפוסטר הרשמי של האירוע בכיכובו של AJ סטיילס</small>
|-
! colspan="3" align="center" | מידע
|-
| ארגון || colspan="2" | Total Nonstop Action Wrestling
|-
| תאריך || colspan="2" | 15 בנובמבר 2009
|-
| עיר || colspan="2" | אורלנדו, פלורידה
|-
| אולם || colspan="2" | אימפקט זון
|-
| מספר צופים || colspan="2" | 1,100
|-
! colspan="3" | סדרת אירועי שלם וצפה של TNA
|-
|align="center"|באונד פור גלורי
|align="center"|טרנינג פוינט(2009)
|align="center"|פיינל רזולושן
|-
! colspan="3" align="center" | סדרת אירועי טרנינג פוינט
|-
|align="center"|2008
|align="center"|טרנינג פוינט(2009)
|align="center"|2010
|}
טרנינג פוינט (2009) היה אחד מאירועי השלם וצפה של ארגון ההיאבקות האמריקאי, Total Nonstop Action Wrestling. האירוע נערך ב-15 בנובמבר 2009 באולם האימפקט זון שבאורלנדו, פלורידה. האירוע היה האירוע השישי בסדרת אירועי טרנינג פוינט. באוקטובר 2017, עם השקת רשת ה-Global Wrestling Network, האירוע התווסף לספריית תוכני ה-VOD של הארגון.

שמונה קרבות התנהלו באירוע. בקרב המרכזי, AJ סטיילס ניצח את דניאלס וסמואה ג'ו בקרב משולש ושמר על אליפות העולם במשקל כבד של TNA. עוד ברשימת הקרבות, קורט אנגל ניצח את דזמונד וולף בהכנעה, וסקוט סטיינר ניצח את בובי לאשלי בקרב ספירות בכל מקום.

==עלילות==

האירוע כלל קרבות שנבעו מעלילות מתוסרטות מתוכניות Impact.

==תוצאות==

{| class="wikitable"
|-
! מס' !! תוצאות !! התניות !! זמן
|-
| 1 || אמייזינג רד (א) (עם דון ווסט) ניצח את הומיסייד || קרב יחידים על אליפות ה-X דיוויז'ן של TNA || 10:08
|-
| 2 || ODB (נשות הנוקאאוטס), סריטה וטיילור ויילד (זוגות הנוקאאוטס) ניצחו את הביוטיפול פיפל (לייסי ואן אריק, מדיסון ריין וולווט סקיי) || קרב שלוש נגד שלוש על אליפות נשות הנוקאאוטס של TNA ועל אליפות זוגות הנוקאאוטס של TNA || 05:54
|-
| 3 || הבריטיש אינווייז'ן (ברוטוס מגנוס ודאג ויליאמס) (א) ניצחו את המוטור סיטי מאשין גאנס (אלכס שלי וכריס סייבן) וביר מאני, אינק (ג'יימס סטורם ורוברט רוד) || קרב זוגות משולש על אליפות הזוגות העולמית של TNA || 10:20
|-
| 4 || טארה ניצחה את אווסום קונג || קרב כלוב || 07:53
|-
| 5 || Team 3D (בראדר דיבון ובראדר ריי) וריינו ניצחו את דיאנג'לו דינרו, הרננדז ומאט מורגן || קרב שלושה נגד שלושה || 14:27
|-
| 6 || סקוט סטיינר ניצח את בובי לאשלי || קרב ספירות בכל מקום || 11:27
|-
| 7 || קורט אנגל ניצח את דזמונד וולף בהכנעה || קרב יחידים || 16:21
|-
| 8 || AJ סטיילס (א) ניצח את דניאלס וסמואה ג'ו || קרב משולש על אליפות העולם במשקל כבד של TNA || 21:50
|-
! colspan="4" align="center" | (א) - מתייחס למתאבק/מתאבקים שהגיעו לקרב כאלוף/אלופים
|}

==קישורים חיצוניים==

==הערות שוליים==

קטגוריה:אירוע היאבקות מקצועית
קטגוריה:2009 בספורט
קטגוריה:2009 בארצות הברית
מעבר פינסטרה

קולה דלה פינסטרה (באיטלקית: Colle delle Finestre) הוא מעבר הרים באלפים הקוטיים בפיימונטה, איטליה שממוקם כ-2,178 מטרים מעל פני הים.

הטיפוס במעבר נחשב לפופולרי ונודע אצל רוכבי אופניים ואופנועים, שמטפסים בעלייה אל רקע הנופים המושלגים. הטיפוס לפסגת המעבר מעמק סוסה הוא 18.6 קילומטרים, בשיפוע ממוצע של 9.1% ושיפוע מקסימלי של 14%.

== ג'ירו ד'איטליה ==
במהלך השנים שבהם הטיפוס נכלל במרוץ, הוא נכלל תמיד במהלכו ולא בסופו. בשנת 2005 נכלל לראשונה במרוץ, בקטע 19, בשלב שהחל בסאבלינו והסתיים בססטרירה, כשדנילו די לוקה האיטלקי חוצה ראשון את הפסגה.

שש שנים מאוחר יותר, ב-2011, נכלל בפעם השנייה במרוץ, בקטע ה-20, בשלב שהחל בורבניה והסתיים גם הפעם בססטרירה, כשואסיל קיירינקה חוצה ראשון את הפסגה. הטיפוס נכלל בפעם השלישית במרוץ ב-2015, גם כן בקטע ה-20, והווה את ה"צ'ימה קופי" של המרוץ, הקטע החל בסנט וינסנט והסתיים בססטרירה, כשמיקל לנדה הספרדי חוצה ראשון את הפסגה.

גם ב-2018 נכלל הטיפוס במרוץ וגם הפעם הווה את הצ'ימה קופי שלו, בקטע 19 שהחל בונריה ריאלה והסתיים בברדונקיה, את הפסגה חצה ראשון כריס פרום הבריטי, באחד הקטעים הידועים ביותר של המרוץ בעשור השני של המאה ה-21, כשכריס פרום התקיף במהלך הטיפוס למעבר והמשיך לרכוב סולו כ-80 ק"מ עד הסיום בברדונקיה, כשהוא מנצח את הקטע ועובר ללבוש את החולצה הוורודה של מוביל המרוץ.

== קישורים חיצוניים ==

==הערות שוליים==

קטגוריה:מעברי האלפים
קטגוריה:איטליה: גאוגרפיה
פמלה

"פמלה" הוא שיר שכתבה זמירה חן, הלחין בעז שרעבי וידוע בביצועו. השיר יצא לאור בשנת 1971.

== רקע ==
בועז שרעבי הקליט תחילה את השיר באנגלית ונתן לו את השם Pamela<ref></ref>. את המילים באנגלית כתבה חנה בן-ארי ניניו. הוא ביצע שיר זה בהופעה במועדון בפריז בנוכחות יפה ירקוני. ירקוני שהתלהבה מהשיר הקליטה אותו בעברית עם בנותיה בעיבוד של דוד קריבושי. השיר הגיע בישראל למקום הראשון במצעד הפזמונים העברי בביצוע של ירקוני, ולמקום הראשון במצעד הלועזי בביצוע של שרעבי. שרעבי הקליט אותו גם בעברית ובגרמנית. שתי הגרסאות של שרעבי באנגלית ובעברית, עובדו על ידי יגאל חרד. השמעת השיר ברדיו בישראל הקנתה לשרעבי את פרסומו הראשון כמוזיקאי. השיר נכלל באלבום הבכורה שלו, "בעז" שיצא בסוף 1971.

השיר מדבר על בחורה בשם פמלה. על פי סברה אחת ההשראה לשם הייתה פמלה צ'אנג קונג בתו של שגריר סין בצרפת בתחילת שנות ה־70, שאותה שרעבי הכיר. לפי גרסת יגאל חרד פמלה הייתה שחקנית במחזמר "הלו, דולי!". לדברי חרד כששהה עם שרעבי בחדר במלון לאחר הופעה בפריז, שרעבי נתקל בתמונתה שהייתה מונחת על השידה, והציע שיכתבו על שמה שיר.

== גרסאות כיסוי ==
*בשנת 2003 ביצע הזמר שי גבסו את השיר במסגרת התכנית כוכב נולד.
*בשנת 2020 ביצעה ליאת הר לב(בתור חברת הכנסת איילת שקד) את השיר במסגרת התכנית ארץ נהדרת.

== מצעדים ==

== השיר בספרי תווים ==
* יפה ירקוני, זה הסוד שלי, עמ' 178, ההסתדרות הכללית של העובדים בארץ ישראל, 1987. 

== קישורים חיצוניים ==

* [https://www.nli.org.il/he/items/NNL_MUSIC_AL990026371270205171/NLI לדף השיר] באתר הספרייה הלאומית

== הערות שוליים ==

קטגוריה:שירי 1971
קטגוריה:סינגלים מ-1971
קטגוריה:שירי בעז שרעבי
קטגוריה:שירים בעברית
קטגוריה:שירים שהולחנו על ידי בעז שרעבי
Diplo Presents Thomas Wesley, Chapter 1: Snake Oil

Diplo Presents Thomas Wesley, Chapter 1: Snake Oil (בעברית: דיפלו מציג את תומאס ווסלי, פרק 1: שמן נחשים) הוא אלבום האולפן השני של התקליטן האמריקאי דיפלו.<ref name=":0"></ref> האלבום יצא לאור ב-29 במאי 2020 על ידי חברת התקליטים קולומביה רקורדס.<ref name=":0" /> מתוך האלבום יצאו ארבעה סינגלים.

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|29 במאי 2020
|הזרמת מוזיקה • הורדה דיגיטלית • תקליטור • תקליט
|פולידור רקורדס
|
|}

==קישורים חיצוניים==

== הערות שוליים ==

קטגוריה:אלבומי קאנטרי
קטגוריה:אלבומי זהב בארצות הברית
Monster (שיר של ליידי גאגא)

Monster (בעברית: מפלצת) הוא שיר של הזמרת-יוצרת האמריקאית ליידי גאגא, מתוך המיני-אלבום השלישי שלה, The Fame Monster.<ref name=":0"></ref> השיר יצא לאור ב-18 בנובמבר 2009, ביחד עם צאתו של המיני-אלבום.<ref name=":0" /> השיר הוא שיר הנושא של המיני-אלבום.<ref name=":0" />

השיר הגיע אל המקום השישי במצעד השירים שבהונגריה.<ref name=":1"></ref>

== רקע וכתיבה ==
השיר נכתב על ידי ליידי גאגא, רד וואן וספייס קובוי, הולחן על ידי גאגא והופק על ידי גאגא ורד וואן גם כן.<ref name=":0" /> השיר כשמו, מדבר על מפלצת (מטפורה) שגורמת לגאגא להתנהל ולהתקיים בצורה מסוימת, תוך שיש בו אזכור ללהיטה "Just Dance", שיצא בשנת 2008.<ref name=":0" />

כמה שנים לאחר צאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-42 מיליון השמעות.<ref></ref>

== הצלחה ==
במצעדים זכה השיר להצלחה רבה למרות שלא יצא כסינגל, תוך שנכנס למקום השישי במצעד השירים שבהונגריה.<ref name=":1" /> במצעד המוזיקה האוסטרלי התברג במקום ה-80,<ref></ref> במצעד הסינגלים הבריטי התברג במקום ה-68,<ref></ref> ובמצעד השירים מתחת להוט 100 התברג במקום ה-12.<ref></ref>

איגוד תעשיית ההקלטות האמריקאי העניק לשיר את תואר הזהב, על מכירות של למעלה מ-500,000 עותקים במדינה.<ref name=":2"></ref>

== מיקומי שיא ==

== נתוני מכירות ==
{| class="wikitable"
!מקום
!תארים
!מכירות
|-
!ארצות הברית (RIAA)<ref name=":2" />
|זהב
|500,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי ליידי גאגא
קטגוריה:שירים באנגלית
קטגוריה:שירים שנכתבו על ידי ליידי גאגא
קטגוריה:שירים שהופקו על ידי ליידי גאגא
קטגוריה:שירים שהופקו על ידי רדוואן
קטגוריה:שירים על מיניות
קטגוריה:שירים על מפלצות
המרכז הלאומי לתלבושות במה

המרכז הלאומי לתלבושות במה הוא מוזיאון במולן, שבצרפת, המוקדש לתלבושות , שהוצגו על במות התיאטרון.

המוזיאון הוקם ב-2006 על ידי שר התרבות של צרפת, ראש עיריית מולן ומעצב האופנה כריסטיאן לקרואה.

הוא ממוקם באזור העתיק של מולן ומכיל בתוכו מבנה היסטורי שנהרס חלקית במלחמת העולם השנייה ושוחזר על ידי האדריכל פרנסואה וואנשט.

המוזיאון מכיל בתוכו אוסף של כ-10,000 תלבושות של תיאטרון, אופרה ובלט, הוא גם מכיל ציורים שהושאלו מהספרייה הלאומית של צרפת, מהקומדי פראנסז ומהאופרה הלאומית של פריז.

המוזיאון מחולק לארבע מחלקות: אזור השמורים, אולם התצוגה, הספרייה ומרכז ההדרכה, בנוסף ישנו במקום אודיטוריום וארכיון מסמכים.

מספר תיאטראות ובתי אופרה בצרפת שולחים את תלבושותיהם למקום לאחר ההופעה האחרונה, זאת במטרה לשמר ולהציג אותן, המקום גם מהווה מרכז לחוקרים וסטודנטים בתחום האופנה והתיאטרון.

המקום מכיל את אוסף התלבושות של רקדן הבלט רודולף נורייב, האוסף מכיל בין היתר את תלבושת הנסיך אותו שיחק בהפקה של אגם הברבורים.

במקום הוצגו בין היתר תערוכות של תאודור דה באנוויל, של האופרה הרוסית ושל המעצב ז'אן-פול גוטייה.

==קישורים חיצוניים==

* 

קטגוריה:מוזיאונים לאופנה
קטגוריה:אוברן
קטגוריה:צרפת: מוזיאונים
Ur So F**king Cool

"Ur So F**king Cool" (מעוצב באותיות קטנות; Ur So F**kInG cOoL; מוכר גם בשם: You're So Fucking Cool) הוא סינגל שהוקלט על ידי הזמרת-יוצרת האוסטרלית טונס אנד איי. השיר יצא לאור ב-29 במאי 2020, כסינגל שלא מתוך אלבום, על ידי חברת התקליטים Bad Batch רקורדס.

== רקע וכתיבה ==
השיר נכתב על ידי טונס אנד איי והופק על ידי טונס אנד איי, סטיב מאק. במאי 2020, טונס אנד איי יחד עם פרג ריד סיפרו למגזין רולינג סטון אוסטרליה, ש-"Ur So F**king Cool" עוסק במסיבה בה השתתפה בלוס אנג'לס. ריד ציינה כי "יש אלמנטים של האני האמיתי שלה במוזיקה: תסכול, געגוע, בדידות, שובבות." ב-26 במאי, הכריזה טונס אנד איי על צאתו של הסינגל ברשות החברתיות.<ref></ref><ref></ref>

בסמוך לצאתו עלה השיר לרשת הזרמת המדיה ספוטיפיי, תוך שהצליח לצבור שם למעלה מ-67 מיליון השמעות.

== וידאו קליפ ==
האודיו הרשמי שיצא עבור השיר פורסם בערוץ היוטיוב של טונס אנד איי ב-29 במאי 2020, בסמוך לצאתו כסינגל. באודיו ניתן לראות את עטיפת הסינגל.

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
| rowspan="2" |29 במאי 2020
|הורדה דיגיטלית • הזרמת מוזיקה
|Bad Batch רקורדס
|
|-
!אוסטרליה
| rowspan="3" |מוזיקה עכשווית למבוגרים
|סוני מיוזיק
|<ref></ref>
|-
!איטליה
|5 ביוני 2020
|ורנר רקורדס
|<ref></ref>
|-
!rowspan="2" |ארצות הברית
|rowspan="2" |16 ביוני 2020
| rowspan="2" |אלקטרה רקורדס
|<ref></ref>
|-
|רדיו אלטרנטיבי
|<ref></ref>
|}

==קישורים חיצוניים==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי טונס אנד איי
קטגוריה:שירים באנגלית
קטגוריה:שירים שהופקו על ידי סטיב מק
קטגוריה:סינגלים בהוצאת אלקטרה רקורדס
אנחנו כאן (תוכנית טלוויזיה)

אנחנו כאן (באנגלית: We're Here) היא סדרה דוקומנטרית בת 6 חלקים, שעלתה ברשת HBO בהשתתפות בוב דה דראג קווין, יוריקה אוהרה ושאנג'לה, שלוש מתמודדות לשעבר בתוכנית המציאות "המרוץ לדראג של רו פול". בסדרה, שלוש מלכות הדראג נוסעות ברחבי ארצות הברית כדי לגייס תושבים מקומיים בעיירות קטנות להצטרף אליהן במופע דראג חד-פעמי. הקרנת הבכורה של הסדרה התקיימה ב-23 באפריל 2020.

ב-5 ביוני 2020 חודשה הסדרה לעונה שנייה.<ref name="Season 2 Renewal"/>

==תקציר==
הסדרה עוקבת אחרי שלוש מתמודדות לשעבר בתוכנית המציאות "המרוץ לדראג של רו פול", בעודן נוסעות ברחבי ארצות הברית כדי לגייס תושבים מקומיים בעיירות קטנות להצטרף אליהן במופע דראג חד-פעמי.<ref name="DL 2019"></ref><ref name="NNN 2019"></ref>

==משתתפות==
[[בוב דה דראג קווין, 2017.]]
[[יוריקה אוהרה, 2017.]]
שאנג'לה, 2017.]]
* בוב דה דראג קווין<ref name="DL 2019"/>
* יוריקה אוהרה<ref name="DL 2019"/>
* שאנג'לה<ref name="DL 2019"/>
* ג'יידה אסנס הול
* לאטריס רויאל
* פריאנקה
* סשה ולור

==הפקה==
ב-5 בנובמבר 2019 פרסמה HBO על תוכנית מציאות בת שישה פרקים, בכיכובן של בוב דה דראג קווין, יוריקה אוהרה ושאנג'לה, מתמודדות לשעבר של המרוץ לדראג של רו פול.<ref name="DL 2019"/><ref name="NNN 2019"/> אנחנו כאן נוצרה על ידי סטיבן וורן וג'וני אינגרם, והיא הופקה על ידי וורן, אינגרם, פיטר לוגרקו, אלי הולצמן ואהרון סיידמן. לוגרקו גם ביים את הסדרה.<ref name="DL 2019"/><ref name="FC premiere"></ref> קולדוול טידיקיו (בוב דה דראג קווין), דייוויד הוגרד (יוריקה אוהרה) ו - די.ג'יי. פירס (שאנג'לה) משמשים כמפיקים יועצים.<ref name="FC premiere"/>

סגנית נשיא HBO נינה רוזנשטיין אמרה, " נוגע לביטחון וביטוי עצמי. אנחנו כל כך נרגשים להציג את הכוח הטרנספורמטיבי של צורת האמנות הזו בפני הקהל שלנו."<ref name="DL 2019"/>

ב-5 ביוני 2020 הסדרה חודשה לעונה שנייה.<ref name="Season 2 Renewal"></ref>

==שידור==
ב-19 בפברואר 2020 פורסם כי התוכנית תעלה לשידור לראשונה ב-23 באפריל 2020.<ref name="FC premiere"/>

==פרקים==

==פרסים ומועמדויות==
{| class="wikitable"
!שנה
!פרס
!קטגוריה
!מועמד(ים)
!תוצאה
!מקור
|-
! rowspan="2" |2024
! rowspan="2" |פרס אמי האמנותי
|התלבושות הטובות ביותר בתוכנית וראייטי, עיון, או מציאות
|דייגו מונטויה, מרקו מורנטה, ג'ושוע "דומינו" שוורץ, בלייק דנפורד, שרון מלכה וריקי ריינסו
|
| rowspan="2" |<ref></ref>
|-
|עיצוב השיער הטוב ביותר בתוכנית וראייטי, עיון או מציאות
|עבדיאל "גלוריה" אורקולו וטיילר פוניצ'לי
|
|}

==קישורים חיצוניים==

==הערות שוליים==

קטגוריה:HBO: סדרות
קטגוריה:דראג
קטגוריה:המרוץ לדראג של רו פול
קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:תוכניות להט"ב אמריקאיות
קטגוריה:תוכניות מציאות אמריקאיות
קטגוריה:יצירות זוכות פרס התקשורת של הליגה ההומו-לסבית נגד השמצה
בית הקרנות

בית הקרנות הוא מבנה בצומת בין רחוב הרצל ורחוב בלפור בשכונת הדר הכרמל בחיפה, המשלב מסחר ותעסוקה וכולל רחבה ציבורית גדולה. הבניין אוכלס בקומה עליונה על ידי הקרנות, קרן קיימת לישראל וקרן היסוד, ומכאן נגזר שמו.

== תיאור המבנה ==
את המבנה, הבנוי מאבן בסגנון הבינלאומי,<ref name=":0"></ref> תכנן האדריכל יוסף קלארווין (שתכנן גם את משכן הכנסת ואת ממגורות דגון) על אדמת קרן קיימת לישראל. זאת, במחשבה על הציבור, תוך תכנון רחבה מרכזית להתכנסות, מעברים מקשרים בין המבנה לרחובות, קומת מסחר ועוד.<ref name=":1"></ref> בית הקרנות ניצב ממול לבית השעון.<ref name=":1" />

גובהו הוגבל לשתי קומות כדי שלא יסתיר לציבור ברחוב הרצל את מבנה הטכניון, הנמצא מאחוריו.<ref name=":0" /> בשנות ה-50 נוספה לו קומה לאור הביקוש עבור בתי עסק רבים.<ref name=":0" />

== היסטוריה ==
בשנים 1934–1935, הואצה התפתחותו המסחרית של רחוב הרצל עם גידול מספר העולים מאירופה בעקבות עליית הנאצים לשלטון. מתוך חשש שהרחוב יפלוש לתחומי הגן שהקיף את הטכניון, החליט חבר הנאמנים של המוסד להקים בניין חדש, שישמש בין השאר גם מעין חומה לגן.<ref name=":2"></ref> כמחווה לטכניון, תכנן האדריכל יוסף קלארווין את "בית הקרנות" וציפה את חזיתו באבן דומה.<ref name=":2" />

תהליך בניית בית הקרנות אירע בשנים 1935–1937.<ref></ref>
בית הקרנות בשנת [[1946 (בחזית התמונה), מאחוריו במרכז התמונה בית הספר הריאלי (סניף הדר), ובחלק העליון של התמונה בניין הטכניון הישן.]]
משנות ה-30 ועד שנת 1969 שימש בית הקרנות מוקד לפעילות אזרחית והתקיימו בו הפגנות, עצרות, חגיגות ואירועים, כשעל מרפסת המבנה עמדו מנהיגים ונבחרי הציבור.<ref name=":1" /> כמו כן, המבנה היווה מוקד העסקים והאופנה מרכזי ופעלה בו חנות הכלבו "חפצי-בה", מהראשונות בארץ.<ref name=":0" /><ref name=":2" />

בשנת 1961 הפיקה עיריית חיפה מהדורה מיוחדת של הספר "אלטנוילנד" לאור ציון יום ההולדת ה-100 של הרצל, בה הציגה את בית הקרנות כבניין מרכזי בעיר, כדוגמה להתגשמות חזונו של הרצל על חיפה בתור "עיר העתיד".<ref name=":2" />

בשנת 1969 קיימה עיריית חיפה את "שבוע הציור והפיסול", אירוע אמנות שהתפרש בשכונת הדר, כאשר אחד מהמוקדים המרכזיים באירוע התקיים בבית הקרנות.<ref name=":1" />

לאורך השנים בית הקרנות חדל מהיותו מוקד לפעילות ציבורית, וכן פעילות המסחר הפכה דלילה, לאור תהליכי שינוי באוכלוסיית השכונה.<ref name=":1" />

== ראו גם ==
* בית השעון

== קישורים חיצוניים ==

* [https://jfc.org.il/news_journal/27470-2/93817-2/ השלמת בניין בית הקרנות, 1937], באתר ארכיון הסרטים הישראלי בסינמטק ירושלים

== הערות שוליים ==

קטגוריה:חיפה: מבנים
קטגוריה:הדר הכרמל
קטגוריה:קרן קיימת לישראל
קטגוריה:קרן היסוד
הארי קונדבולו

הארי קונדבולו (בטלוגו: హరి కొండబోలు; באנגלית: Hari Kondabolu; נולד ב-21 באוקטובר 1982) הוא קומיקאי אמריקאי ממוצא הודי.

== ביוגרפיה ==
הארי קונדבולו נולד ב-21 באוקטובר 1982 בשכונת פלשינג שברובע קווינס בעיר ניו יורק. הוריו, אומה ורבי, היגרו לארצות הברית מהעיר טנאלי שבמדינת אנדרה פרדש בהודו. אימו הייתה רופאה בהודו, ובארצות הברית היא עבדה יחד עם בעלה כמדענים. בילדותו והתבגרותו, קונדבולו התחנך בבתי ספר יסודיים ותיכוניים ציבוריים.

עם עלייתה של סדרת הטלוויזיה "משפחת סימפסון" לשידור בערוץ "FOX" ב-1989, קונדבולו הפך למעריץ מושבע שלה. הוא התחבר באופן אישי לדמותו של אפו נהספימפטילון, היות שזה היה הייצוג היחיד לתרבותו בתרבות הפופולרית האמריקאית באותה העת. קונדבולו ספג השראה רבה לסגנון ההומור שלו מן הסדרה, ובעקבותיה הוא החליט לבחור בקומדיה כקריירה.

קונדבולו למד לתואר ראשון במכללת בוודוין הפרטית. הוא למד באוניברסיטת ווסליאן בשנתו השלישית, והתמקד בזהות וגזע, גלובליזציה ובהשפעת התרבות הפופולרית על החברה. לאחר סיום תוארו הראשון, הוא המשיך לתואר שני בזכויות אדם בבית הספר לכלכלה של לונדון. באמצע העשור הראשון, קונדבולו החל להופיע בערבי סטנד-אפ. סוכן כישרונות של "HBO" התרשם מקונדבולו בהופעותיו בפסטיבלי קומדיה, והוא הפך לסוכן אישי שלו.

=== סטנד-אפ ===
הופעתו הטלוויזיונית הראשונה של קונדבולו הייתה ב-2007, כקטע סטנד-אפ בתוכנית האירוח של ג'ימי קימל. שנה אחר כך, ב-2008, הוא הופיע בתוכנית הסטנד-אפ "Live at Gotham" של ערוץ "Comedy Central". ב-2011, קונדבולו זכה לפרק משלו בתוכנית הסטנד-אפ "Comedy Central Presents". בין 2012 ל-2014, קונדבולו הופיע בתוכניות האירוח של ראסל הווארד, קונאן או'בריאן, ג'ימי קאר, ראסל קיין, ג'ון אוליבר ודייוויד לטרמן. במקביל, הוא המשיך להופיע בפסטיבלים.

בין 2012 ל-2013, קונדבולו היה חלק מצוות התסריטאים בתוכנית הסטנד-אפ של הקומיקאי וו. קמאו בל בערוץ "FX". במסגרת זו, הוא העלה מונולוג על הגזענות והסטריאוטיפיזציה בדמותו של אפו נהספימפטילון מ"משפחת סימפסון" – וזה זכה לפופולריות רבה והפך לויראלי ברשתות החברתיות. שנה אחר כך, ב-2014, יצא לאור האלבום הראשון שלו, "Waiting for 2042". האלבום השני שלו, "Mainstream American Comic", יצא לאור ב-2016, והוא דורג במקום הראשון אצל "iTunes" ובמקום השני אצל "Billboard".

ב-2018, עלה לשירות הזרמת המדיה "Netflix" ספיישל סטנד-אפ בכיכובו של קונדבולו, "הארי קונדבולו: תזהירו את הקרובים שלכם".

=== עיסוקים נוספים ===
ב-2007, קונדבולו כתב את התסריט לסרט הקומדיה הקצר "Manoj", וכן כיכב בו כדמות הראשית. הסרט הוקרן בפסטיבל "Just for Laughs". ב-2009 הוא הופיע בקמע כאיש התשבץ בסרט "הכל אודות סטיב". קונדבולו הצטלם לתפקיד משנה בסרט "חמש לילות במיין", אך הסצנות שלו לא נכללו בגרסה הסופית אשר עלתה לאקרנים.

ב-2017, שודר בערוץ "truTV" הסרט התיעודי "הבעיה עם אפו" אותו קונדבולו יצר. הסרט מביא לדיון את הבעייתיות הגזענית והסטריאוטיפית לכאורה בדמותו של אפו נהספימפטילון לקהילת המהגרים מהודו בארצות הברית. היצירה עוררה פולמוס נרחב בעיתונות וברשתות החברתיות, ובעקבותיה המדבב האנק עזריה הודיע כי הוא לא יתרום עוד את קולו לדמות.

== קישורים חיצוניים ==

* 

== הערות שוליים ==

קטגוריה:קומיקאים אמריקאים
קטגוריה:בוגרי מכללת בואודין
קטגוריה:בוגרי אוניברסיטת וסליאן
קטגוריה:בוגרי בית הספר לכלכלה של לונדון
קטגוריה:אמריקאים שנולדו ב-1982
ריס דייוויס

ריס דייוויס (באנגלית: Vivian Rees Davies; 9 בנובמבר 1901 – 21 באוגוסט 1978) היה סופר ולשי שכתב באנגלית.

==ביוגרפיה==
ריס דייוויס נולד בעיירה בדרום ויילס. הוריו דיברו ולשית, אך לא העבירו את השפה לילדים. בגיל 14 הוא עזב את הלימודים והחל לעזור לאביו בחנות המשפחה. לאחר מספר שנים הוא עבר לעבוד לקרדיף ואחר כך ללונדון.

בשנת 1927 ריס דייוויס פרסם את האוסף הסיפורים הראשון שלו. הספר זכה לביקורת חיובית ובעקבות כך הוא היה יכול לפרסם את ספרו הראשון ולהפוך לסופר מקצועי.

בשנים 1928–1929, לפי הזמנת דייוויד הרברט לורנס, הוא שהה בצרפת. הוא הבריח יצירה של לורנס ופעל לפרסומה באנגליה.

במהלך שנות ה-30 של המאה ה-20 דייוויס סבל ממצוקה כלכלית. מפעם לפעם הוא היה צריך לחזור לבית המשפחה. בשנת 1945 ביתו נשפר ואיתו מסמכים רבים שלו.

בעקבות קבלת ירושה של אנה קוואן מצבו הכלכלי של דייוויז השתפר. הוא פרסם ספר The Honeysuckle Girl על חייה המוקדמים של קוואן ועל בסיסו הוצג מחזה שזכה להצלחה.

על פעילות הספרותית ריס דייוויס התקבל למסדר האימפריה הבריטית בשנת 1968 וזכה במספר פרסים ספרותיים לרבות פרס אדגר בשנת 1971.

לאחר מותו הוקם קרן שמחלק פרסים לסופרים וולשים שכותבים באנגלית.

==קישורים חיצוניים==

* [https://web.archive.org/web/20110720064506/http://ead.llgc.org.uk/arddangos.php?math=manylion&xmlfile=0000252613.xml&iaith=eng&sec=intro קורות חיים]
* [http://www.rhysdaviestrust.org/ אתר קרן דייוויס]

קטגוריה:סופרים ולשים
קטגוריה:זוכי פרס אדגר
קטגוריה:חברים במסדר האימפריה הבריטית
קטגוריה:סופרים להט"בים בריטים
קטגוריה:להט"בים ולשים
קטגוריה:בריטים שנולדו ב-1901
קטגוריה:בריטים שנפטרו ב-1978
PTV 250, PTV 400

דגמי PTV 400 / PTV 250 הם מכוניות מיקרו בסגנון קבריולה מתוצרת יצרנית מכוניות המיקרו הספרדית Automóviles Utilitarios S. A אשר יוצרו בין השנים 1956–1961 בספרד.

כאשר הוחל בשנת 1957 בשיווק דגם סיאט 600 שהתבסס על פיאט 600 בספרד, מכירות דגמי "PTV 250, PTV 400" צנחו. היצרן שינה את שם החברה ל-AUSA Center SA.

==ממאפייני דגמי "PTV 250" ו-"PTV 400"==

* יוצרו 1,100 יחידות.
* שלדה דגם "PTV 250": מסגרת שלד פשוטה מעל מסגרת צינורית מפלדה.
* שלדה דגם "PTV 400": מתכת מונוקוקית על מסגרת צינורית מפלדה.
* 2 מושבים.
* מנוע אחורי.
* מנוע בנזין.
* סוג הנעה: הנעה אחורי.
* היגוי: בורג סלילי רכוב מרכזי.
* מצבר - 12 וולט, דינמו - 130 אמפר.
* קיבולת מכל דלק - 18 ליטר.
* מתלה קדמי: עצמאי עם בולמי זעזועים הידראוליים ומוט הפיתול האחורי של Panhard.
* מצמד: רב-דיסק באמבט שמן.
* בלמים: בלמי תוף הידראוליים בכל ארבעת הגלגלים.
* מלבד לשיווק המקומי בספרד, דגמי "PTV 400 / PTV 250" יוצאו לפורטוגל
* בנוסף לדגם "PTV 250" קבריולה 2 נוסעים, יוצרו טנדרים.
* דגמים מתחרים: גוגומוביל, איזטה. 

===תצורות===

* 2 דלתות.
* ללא דלתות.

== תמונות ==
<gallery mode="packed" heights="120">
קובץ:PTV 250.jpg | דגם "PTV 250"
קובץ: PTV 250 lateral.jpg| דגם "PTV 250"
קובץ:1959 PTV 250 (7001084387).jpg | דגם "PTV 250", שנת 1959
קובץ:PTV 250 1959.JPG | דגם "PTV 250", שנת 1959 (משמאל), גוגומוביל סדאן (מימין)
קובץ:PTV microcar 1950s.JPG | דגם "PTV 400"
</gallery>

==ראו גם==
* מכונית מיקרו

== קישורים חיצוניים ==

* 

==הערות שוליים==

קטגוריה:מכוניות מיקרו
קטגוריה:מכוניות קבריולה
קטגוריה:טנדרים
קטגוריה:דגמי מכוניות שהושקו ב-1956
קטגוריה:מכוניות ספרדיות
קטגוריה:מכוניות מנוע אחורי
Etcher

balenaEtcher (ידועה בשם Etcher) היא תוכנה ליצירת דיסק און קי בר אתחול באמצעות כתיבת קובצי אימג' לכונן הנשלף.

==היסטוריה==
התוכנה נקראה במקור Etcher, אך שמה שונה ל-balenaEtcher באוקטובר 2018 כחלק ממהלך שינוי שם החברה המפתחת את הכלי (שנקראה קודם לכם Resin.io) לשם Balena.

==תוכנה==
התוכנה אמנם כוללת ממשק משתמש גרפי, אך ניתן להריצה גם בגרסת ממשק שורת פקודה.

==ראו גם==
*UNetbootin

==קישורים חיצוניים==

* 
* [https://www.balena.io/etcher/ אתר התוכנה]
* [https://github.com/balena-io/etcher דף התוכנה באתר] GitHub

==הערות שוליים==

קט:תוכנות מערכת
יוהאן רדון

יוהאן רדון (בגרמנית: Johann Karl August Radon; 16 בדצמבר 1887 – 25 במאי 1956) היה מתמטיקאי אוסטרי שהתמחה בחשבון וריאציות.

==ביוגרפיה==
יוהאן רדון נולד בעיר דצ'ין (אז בתחומי האימפריה האוסטרו-הונגרית כיום בצ'כיה) למשפחה ממוצא גרמני. בשנת 1910 הוא סיים לימודים באוניברסיטת וינה וקיבל תואר דוקטור. לאחר סיום הלימודים הוא עשה השתלמות באוניברסיטת גטינגן ובאוניברסיטה גרמנית טכנית בברנו. בשנים 1912–1919 הוא היה מלמד באוניברסיטת וינה. לאור בעיות ראייה הוא שוחרר משרות צבאי.

בשנת 1919 יוהאן רדון הוזמן למשרת פרופסור לאוניברסיטת המבורג. בשנים 1928–1945 הוא היה פרופסור למתמטיקה באוניברסיטה בברסלאו.

לאחר סיום מלחמת העולם השנייה הוא שהה תקופה קצרה באינסברוק ובשנת 1946 חזר לווינה. בשנים 1954/55 הוא היה רקטור של האוניברסיטה. בשנים 1948–1950 הוא היה נשיא של האיגוד המתמטיקאים האוסטרים.

בין ההישגים הבולטים של יוהאן רדון ניתן לציין משפט רדון־ניקודים, מידת רדון, משפט רדון.

==קישורים חיצוניים==

* 

קטגוריה:מתמטיקאים אוסטרים
קטגוריה:מתמטיקאים גרמנים
קטגוריה:אוסטרים שנולדו ב-1887
קטגוריה:אוסטרים שנפטרו ב-1956
הנסיך ולדימיר (צוללת)

K-549 הנסיך ולדימיר (ברוסית: АПЛ Князь Владимир) היא צוללת טילים בליסטיים גרעינית מדגם בּוּרֵיי והיא הראשונה מיחידת בּוּרֵיי-A (פרויקט 955A) שנכנסה לשירות חיל הים הרוסי. הצוללת נקראת על שם הנסיך ולדימיר הגדול.

== היסטוריה ==
פרויקט 955A פותח על ידי לשכת העיצוב רובין והמעצב הראשי היה סרגיי קובאלב. הצוללת תוכננה להיכנס לשירות בשנת 2010 אך הבנייה עוכבה עד יולי 2012 בשל סכסוך בעניין העלויות הנדרשות, בין משרד ההגנה הרוסי לבין תאגיד המספנות המאוחד.<ref></ref>

הנסיך ולדימיר היא היחידה הראשונה של מפרויקט 955A והיא עברה כמה שינויים לעומת היחידות הקודמות של פרויקט 955. שינויים אלה כללו שינויים מבניים גדולים, חתימה אקוסטית מופחתת וציוד תקשורת מודרני יותר. למרות שדווח שבתחילה היו ארבעה צינורות שיגור נוספים (20 בסך הכל), ה-955A כולל 16 צינורות טילים זהים לפרויקט 955.<ref></ref><ref></ref> הצוללת חמושה בטיל הבליסטי החדיש ביותר שמיועד לצוללת הרוסית, ה-RSM-56 בולאווה. הנסיך ולדימיר וצוללות אחיות מיועדות להחליף בסופו של דבר את הצוללות מהתקופה הסובייטית מדגמי דלתא וטייפון בשירות צי הצוללות של הצי הרוסי.

בניית הנסיך ולדימיר החלה ב-17 בנובמבר 2017<ref></ref> כאשר השלב הראשון של ניסויים במפעל בסוף נובמבר 2018.<ref></ref> הצוללת חזרה למפעלי סבמאש בתחילת 2019 והייתה אמורה להתחיל שלב שני של ניסויים במפעל בסוף יוני 2019.<ref></ref> ב-22 באוקטובר 2019 הצהיר אלכסנדר מויסייב, מפקד הצי הצפוני, שהנסיך ולדימיר צפויה להשלים את ניסויי הים שלה בסוף השנה. לדברי מויסייב, השלמת ניסויי הים אמורה להיות מלווה בשיגור טיל בולאווה.<ref></ref> ב-29 באוקטובר ערכה הצוללת שיגור מוצלח של בולאבה ממיקומה בים הלבן.<ref></ref><ref></ref>

על פי מקורות מהתעשייה הביטחונית שדיברו אל סוכנות הידיעות טאס, השלמת הנסיך ולדימיר עוכבה עד לרבעון הראשון של 2020 בשל מספר ליקויים שהתגלו.<ref></ref> הדו"ח הבא של קומסומולסקאיה פרבדה, שציטט את אלכסיי רחמנוב, נשיא תאגיד המספנות המרוחד, קבע את תקופת הכנסתה לשירות "בסוף ינואר" 2020.<ref></ref> בפועל, הצוללת הועברה לשירות הצי ב-29 במאי 2020.

==קישורים חיצוניים==

== הערות שוליים ==

קטגוריה:צוללות גרעיניות רוסיות
קטגוריה:צוללות טילים בליסטיים
פוקימון: מיוטו מכה שנית - התפתחות

פוקימון: מיוטו מכה שנית - התפתחות (באנגלית: Pokémon: Mewtwo Strikes Back—Evolution, ביפנית: ミュウツーの逆襲 EVOLUTION) הוא סרט קולנוע יפני מסוגת האנימה, המשמש כאתחול בהנפשה ממוחשבת בתלת-ממד לסרט "מיוטו מכה שנית" משנת 1998. את הסרט ביים קוניהיקו יויאמה, שהיה גם הבמאי הראשי של סדרת הטלוויזיה "פוקימון".

הסרט הופץ לראשונה בבתי הקולנוע היפניים ב-12 ביולי 2019, כאשר ב-4 ביולי קדימון של הסרט הוצג בלוס אנג'לס. הסרט עלה לשירות הזרמת המדיה "נטפליקס" ברחבי העולם (מלבד קוריאה) וגם בנטפליקס בישראל בדיבוב בעברית (תחת השם השונה מעט, פוקמון: מיוטו מכה שנית – התפתחות) ב"יום הפוקימון" ב-27 בפברואר 2020.<ref></ref>

== עלילת הסרט ==
עלילת הסרט זהה לסרט הראשון "מיוטו מכה שנית" (1998), עם שינויים מעטים.

מיוטו, במסווה של מאמן פוקימונים בעל דרגה גבוהה למדי, מזמין מספר מאמני פוקימונים לתחרות באי שבו שכנה המעבדה בה נוצר. אש קטצ'אם, מיסטי וברוק מגיעים גם הם למשמע האתגר.

ההתרגשות של אש מפנה את מקומה לפחד ולכעס כאשר מיוטו מאיים על המאמנים וחושף את תוכניתו: חטיפת הפוקימונים ויצירת שיבוטים מהונדסים ועוצמתיים שלהם. המאמנים מוחים וטוענים כי הפוקימונים הם חבריהם, אבל מיוטו מסרב להאמין כי פוקימונים ובני אדם יכולים להיות חברים. תוכנית השיבוטים יוצאת לפועל, והפוקימונים המשובטים נלחמים במקוריים. אז מגיע מיו ומתעמת עם מיוטו.

אש מנסה לקרוא לצדדים להפסיק במאבקם. הוא פורץ לזירה, נכנס בין מיו ומיוטו בדיוק כשתקפו אחד את השני. כוחותיהם פוגעים בו בטעות והוא הופך לאבן. הפוקימונים מנסים להעירו (פיקאצ'ו, חברו הטוב של אש, מהמם אותו במכות חשמל) אך אינם מצליחים, והם מתחילים להתאבל ביחד, מקוריים ומשובטים. דמעות הפוקימונים מחזירות את אש לחיים, כפי שתואר באגדה שהוזכרה קודם. בעקבות אומץ לבו של אש, מיוטו מבין כי נחפז לשפוט אותו, ושפוקימונים יכולים להיות חברים אמיתיים למאמניהם. מיו, מיוטו והשיבוטים עוזבים את האי לאחר שנפרדו ומחקו את זיכרונות כל המשתתפים באירוע, שמוצאים את עצמם בעיר ממנה יצאו למשמע ההזמנה בתחילת הסיפור.

== מדבבים ==

{| class="wikitable"
! דמות || ביפנית || באנגלית || בעברית
|-
| אש קטצ'אם || ריקה מאטסומוטו || שרה נאטוצ'ני || דניאל מגון
|-
| פיקאצ'ו || איקואה אוטאני || איקואה אוטאני || איקואה אוטאני
|-
| טוגפי || סאטומי קורוגי || סאטומי קורוגי || סאטומי קורוגי
|-
| מספר || אונשו אישיזוקה || רודג'ר פרסונס || עמי מנדלמן
|-
| מיסטי || מיומי איזוקה || מישל נוטס || נעמה אוזן
|-
| ברוק || יוג'י יואדה || ביל רוג'רס || אורי זלצמן
|-
| ג'סי || מגומי היאשיברה || מישל נוטס || נעה קשפיצקי
|-
| ג'יימס || שיניצ'ירו מיקי || קרטר קאת'קארט || גילן שחף
|-
| מיאו || אינוקו אינויאמה || קרטר קאת'קארט || דור סרוגו
|-
| מיוטו || מאסאצ'יקה אישימורה || דן גרין || מיכה אוזין סליאן
|-
| דוקטור פוג'י || מינורו הנאבה || בילי בוב תומפסון || יהויכין פרידלנדר
|-
| ג'ובאני || קנטה מיאקה || טד לואיס || יורם יוספסברג
|-
| האחות ג'וי || צ'יקה פוג'ימורה || אליסון לי רוזנפלד || עדי בר לב
|-
| קורי || הירושי קמיאה || טד לואיס || רז וקנין
|-
| נישה || איאני סאקורה || ליסה אורטיז || מיה אלון
|-
| פרגוס || הירויוקי יושינו || קרטר קאת'קארט || יובל בינדר
|}

==קישורים חיצוניים==

*

==הערות שוליים==

קטגוריה:סרטי 2019
קטגוריה:סרטי אנימה
קטגוריה:סרטי אנימציה ממוחשבת
קטגוריה:סרטי אתחול
קטגוריה:סרטי פוקימון
קטגוריה:שיבוט בקולנוע
קטגוריה:סרטי אנימה מ-2019
הקיסר אלכסנדר השלישי (צוללת)

"הקיסר אלכסנדר השלישי" (ברוסית: Император Александр III) היא צוללת טילים בליסטיים גרעינית מהדור הרביעי.

זה כלי השיט השביעי של פרויקט 955A "בוריי-A" והרביעי, שנבנה תחת הפרויקט 955A (09552) "בוריי-A". מאפיין מובחן של צוללות הטילים מדגם בוריי-A הוא שבמהלך בנייתם לא נעשה שימוש בנספחים מדגמי הצוללת הגרעינית הקודמים, כמו שצוקה-ב' או אנטיי, המאפשרים לחשוף באופן מלא את הפוטנציאל של הדור הרביעי של צוללות הטילים הבליסטיים. הצוללת נקראת על שם הקיסר הרוסי אלכסנדר השלישי.

הצוללת הורדה למים ב-18 בדצמבר 2015 ועוגנת בבסיס ויליוצ'ינסק.<ref>[http://ria.ru/defense_safety/20151218/1344345534.html АПЛ "Император Александр III" проекта "Борей" заложена на "Севмаше"]</ref><ref name="autogenerated1">[http://pravdasevera.ru/economics/-7e92p8t1 Церемония закладки подлодки «Император Александр III» состоялась на северодвинском «Севмаше»]</ref>

לפי סגן מפקד חיל הים הרוסי ויקטור בורסוק, מתוכנן כי צוללת זו תהיה חלק מצי האוקיינוס השקט.<ref name="autogenerated1">[http://pravdasevera.ru/economics/-7e92p8t1 Церемония закладки подлодки «Император Александр III» состоялась на северодвинском «Севмаше»]</ref>

על פי דיווחים בתקשורת, הצוללת הגרעינית תועבר לשירות הצי בשנת 2023.<ref name=":2"></ref>
==קישורים חיצוניים==

== הערות שוליים ==

קטגוריה:צוללות גרעיניות רוסיות
קטגוריה:צוללות טילים בליסטיים
רובי סוהו

דורי אליזבת פראנג (באנגלית: Dori Elizabeth Prange; נולדה ב-9 בינואר 1991) הידועה יותר בשם הבמה שלה, רובי סוהו היא מתאבקת אמריקאית, המופיעה בארגון ההיאבקות All Elite Wrestling (AEW). היא מוכרת בעיקר בשל תקופתה בארגון ההיאבקות WWE, שבו הופיעה תחת שם הבמה רובי ריוט.

פראנג' מוכרת בנוסף בשל תקופותיה בארגוני ההיאבקות Shimmer Women Athletes, Shine Wrestling, Ohio Valley Wrestling (OVW), IWA Mid-South, World Wonder Ring Stardom ואחרים, שבהם הופיעה תחת שם הבמה היידי לאבלייס.

==אליפויות והישגים==

* הישגים בארגון ההיאבקות Absolute Intense Wrestling - AIW
** אליפות הנשים של AIW (פעם אחת)

* הישגים בארגון ההיאבקות All American Wrestling - AAW
** אליפות המורשת של AAW (פעם אחת)

* הישגים בארגון ההיאבקות All Elite Wrestling - AEW
** קרב קזינו באטל רויאל נשים (2021)

* הישגים בארגון ההיאבקות Alpha-1 Wrestling
** אליפות A1 Alpha Male (פעם אחת)

* הישגים בארגון ההיאבקות Channel Islands World Wrestling
** אליפות העולם במשקל כבד (פעם אחת)

* הישגים בארגון ההיאבקות Chikara
** גביע האריות XI (פעם אחת)

* הישגים בארגון ההיאבקות Ohio Valley Wrestling - OVW
** אליפות הנשים של OVW (פעם אחת)

* הישגים במגזין ההיאבקות Pro Wrestling Illustrated - PWI
** PWI דירג אותה במקום ה-20 מתוך 50 המתאבקות הטובות ביותר לשנת 2016

* הישגים במגזין הספורט Sports Illustrated
** דורגה במקום ה-12 מתוך 30 המתאבקות הטובות ביותר של השנה (2018)

* הישגים בארגון ההיאבקות Revolution Championship Wrestling - RCW
** אליפות במשקל כבד של RCW (פעם אחת)

* הישגים בארגון ההיאבקות Shimmer Women Athletes
** אליפות הזוגות של Shimmer (פעם אחת) <small> - עם איווי</small>

==קישורים חיצוניים==

קטגוריה:מתאבקות מקצועניות אמריקאיות
קטגוריה:מתאבקות ה-WWE
קטגוריה:מתאבקות ה-NXT
קטגוריה:מתאבקות ה-AEW
קטגוריה:אמריקאיות שנולדו ב-1991
קטגוריה:אמריקאים שנולדו ב-1991
Electric Chapel

Electric Chapel הוא שיר שהוקלט על ידי הזמרת-יוצרת האמריקאית ליידי גאגא, מתוך אלבומה השני, Born This Way.<ref name=":0"></ref><ref name=":1"></ref> השיר יצא לאור ב-23 במאי 2011, על ידי חברות התקליטים סטרימליין, אינטרסקופ רקורדס וקון לייב.<ref name=":0" /><ref name=":1" />

השיר הגיע אל המקום ה-22 במצעד שירי הדאנס/אלקטרוני.<ref name=":2"></ref>

== רקע וכתיבה ==
השיר נכתב והופק על ידי ליידי גאגא ודי ג'יי ווייט שאדו.<ref name=":0" /> בשיר יש שימוש בכלי מקלדת, תופי בס, כלי מיתר כמו גיטרה ושימוש במכונת תופים. סגנון השיר הוא רוק אלקטרוני המשלב בתוכו גלאם מטאל.<ref name=":0" /> מבקרי המוזיקה הפנו כלפי השיר שבחים, תוך שהושווה לשיריה של מדונה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-9.6 מיליון השמעות.<ref></ref>

== הצלחה והופעה ==
אף על פי שלא יצא כסינגל, הצליח השיר לצבור ביוטיוב מיליוני צפיות, תוך שנכון לאפריל 2020, האודיו הרשמי של השיר צבר למעלה מ-6.8 מיליון צפיות.<ref></ref> בסמוך לצאתו, הצליח להיכנס למצעד השירים הבינלאומיים שבקוריאה הדרומית, תוך שהתברג שם במקום ה-144.<ref></ref>

גם במצעדי הבילבורד זכה השיר להצלחה נאה, כאשר דורג במקום ה-22 במצעד שירי הדאנס/אלקטרוני.<ref name=":2" />

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|23 במאי 2011
|הזרמת מוזיקה • הורדה דיגיטלית
|סטרימליין • אינטרסקופ • קון לייב
|<ref name=":0" /><ref></ref>
|}

== קישורים חיצוניים ==

== הערות שוליים ==

קטגוריה:שירי ליידי גאגא
קטגוריה:שירים באנגלית
קטגוריה:שירים שנכתבו על ידי ליידי גאגא
קטגוריה:שירים שהופקו על ידי ליידי גאגא
קטגוריה:שירים על כלי נגינה
פרדריק פורטר וינטון

פרדריק פורטר וינטון (באנגלית: Frederic Porter Vinton; 29 בינואר 1846 – 19 במאי 1911) היה צייר פורטרטים אמריקאי.

== ביוגרפיה ==
הוא נולד בבנגור, מיין. וגדל בשיקגו ועבר מאוחר יותר לבוסטון בשנת 1861 במשך עשרים שנה עבד כמנהל חשבונות, ובמהלכן הוא למד אמנות אצל ויליאם רימר במכון לואל. זמן קצר לאחר שלמד במכון הוא כתב ביקורת אמנותית עבור עיתון בבוסטון.<ref></ref>

הוא פתח סטודיו לדיוקנאות בבוסטון בשנת 1878. לאחר שהסטודיו שלו הפך לריווחי, הוא נסע לאירופה למשך שמונה עשרה חודשים, בהן ביקר בהולנד, צרפת וגרמניה. אחרי חזרתו הוא התחתן עם אנני פירס ב־27 ביוני 1883. כמה ציוריו המפורסמים ביותר הם דיוקנאות של אשתו הצעירה.

התערוכה הראשונה שלו הייתה בשנת 1880, שהציגה דיוקן עצמי. הוא תרם יצירה לתערוכה בכל שנה עד שנת 1883, בה התסיסה הפוליטית באקדמיה לאומנויות, אליה השתייכה התערוכה, אילצה אותו להתפטר לשנה. בשנת 1884 הגיש את הציור "רחוב בטולדו", הראשון מנופיו שהוגשו לתערוכות, כי כל מה שהציג לפני כן היה דיוקן מסוג כלשהו. בשנת 1891 הוא נבחר כחבר מן המניין באקדמיה הלאומית לעיצוב, ניו יורק.

== ציורים ==
פרדריק פורטר ויטון, כובסות בנהר.
פרדריק התמחה בפורטרטים, אם כי צייר כמה נופים, כמו "רחוב בטולדו" ו"נוף נהר באביב ". ציוריו תוארו כאימפרסיוניסטים. עבודתו הושפעה מאוד גם ממסעותיו באירופה, והכשרותו אצל אמנים חשובים רבים באותה תקופה. גישתו הייתה קשורה לאסכולת בוסטון לציור.

== המסעות האירופיים ==
פרדריק בילה חלק ניכר מזמנו בנסיעות ליבשת אירופה, אלה השפיעו על עבודתו והבדיל אותה מהיצירה האמריקאית באותה התקופה.<ref>von Mach, Edmund (1908), The Art of Painting in the Nineteenth Century, Glinn and Company</ref> בשנת 1875 הוא נסע לפריס ולמד אצל ליאון בונאט במשך עונה. בשנת 1876 הוא בילה שנה במינכן בה העביר את זמנו בלימוד תורתם של פרנק דובנק ובאקדמיה המלכותית במינכן. מאוחר יותר הוא חזר לפריז למשך שנתיים, כשהוא מביא את הסתייגותו משיטת האימפרסיוניזם הגרמנית, שכללה אמנים כמו מקס ליברמן. כשהיה בצרפת, הצטרף לאקדמיה ז'וליאן ולמד אצל ז'אן-פול לורן. בשנת 1882 נסע לספרד עם רוברט בלום ויליאם מריט צ'ייס. שלושת האמנים בילו זמן במדריד ובטולדו, ופרדריק למד לצייר דיוקנאות על ידי חקר עבודתו של ולסקז.

== מוות ==
וינטון נפטר בביתו בבוסטון ב־20 במאי 1911.

לאחר מותו, הגברת פרדריק פורטר וינטון הציגה כמה מציוריו לתערוכות שונות.

== קישורים חיצוניים ==

* 

== הערות שוליים ==

קטגוריה:ציירים אמריקאים
קטגוריה:ציירים אימפרסיוניסטים אמריקאים
קטגוריה:אמריקאים שנולדו ב-1846
קטגוריה:אמריקאים שנפטרו ב-1911
Follow (שיר)

Follow (בעברית: לעקוב) הוא סינגל שהוקלט על ידי הזמרת-יוצרת הקולומביאנית קרול ג'י, ביחד עם הזמר אנואל AA.<ref name=":0"></ref> השיר יצא לאור ב-1 באפריל 2020, על ידי חברת התקליטים יוניברסל מיוזיק לטין, כסינגל שלא מתוך אלבום.<ref name=":0" />

השיר הגיע אל המקום התשיעי במצעד השירים שבספרד.

== רקע וכתיבה ==
השיר נכתב על ידי קרול ג'י, אנואל AA ואווי און דה דראמס והופק על ידי אווי און דה דראמס גם כן.<ref name=":0" /> באתר האינטרנט Cuatro סקרו את השיר, תוך שציינו כי "השיר מספר בתוכו את סיפור האהבה שקרה בין קרול ג'י לאנואל AA ומתאר את הרגע הראשון שלהם יחד עד לרגע הוצאת השיר".<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-33 מיליון השמעות.<ref></ref>

== וידאו קליפ ==
הווידאו קליפ הרשמי של השיר פורסם ב-2 באפריל 2020, בשידור חי והועלה לערוץ היוטיוב של קרול ג'י.<ref name=":1"></ref> לאורכו של הקליפ, ניתן לראות את השניים כשהם מבלים ביחד, תוך שמוצגים קטעים שונים של השניים.<ref name=":1" /> לאורכו של הקליפ, ניתן לראותם נזכרים בדברים שעשו יחד.<ref name=":1" />

נכון לספטמבר 2021, מונה הצפיות של הקליפ עומד על למעלה מ-150 מיליון צפיות.<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|1 באפריל 2020
|הזרמת מוזיקה • הורדה דיגיטלית
|יוניברסל לטין
|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי קרול ג'י
קטגוריה:שירים בספרדית
קטגוריה:שירים שנכתבו על ידי קרול ג'י
קטגוריה:סינגלים בהוצאת יוניברסל מיוזיק לטין אנטרטיינמנט